กินยาคุมแบบ21เม็ดผิดวิธี คือซื้อมาวันศุกร์แต่เริ่มกินเม็ดของวันจันทร์ สุดสัปดาห์มีเพศสัมพันธ์แฟนหลั่งใน จะท้องไหมคะ หรือควรกินยาคุมฉุกเฉินคะ
สวัสดีค่ะ ยาคุมกำเนิด 21 เม็ด ส่วนใหญ่จะประกอบไปด้วยตัวยาตัวเดียวกันทั้งหมด 21 เม็ด แต่จะมีตัวเลขกำกับหลังแผงเพื่อช่วยจำและไม่ให้ลืมในการทานยา หากทานผิดนั้น ให้ทานต่อไปจนหมดแผงได้เลย ไม่มีปัญหาใดๆ คือทุกเม็ดน่าจะเหมือนกันหมดยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ในกรณีนี้ถ้าจะไม่ได้ประสิทธิภาพก็ตรงที่ว่ากินไม่ครบ 7 วัน และไม่ได้เริ่มในช่วงที่มีประจำเดือน ดังนั้น อาจจะมีข้อบ่งชี้ในการใช้ยาคุมฉุกเฉินค่ะอ่านเพิ่มเติม